अंचल के करैरा ,नरवर, कोलारस ,बदरवास ,सतन वाड़ा ,सुभाषपुरा पोहरी, पिछोर, खनियाधाना एवं बैराड़ से लोग मौसमी बीमारियों से पीडि़त होने के बाद जिला मुख्यालय पर या तो अस्पताल में आ रहे हैं या प्राइवेट चिकित्सकों के यहां पर अपना पैसा खर्च कर इलाज करा रहे हैं । अंचल में स्वास्थ्य केंद्रों पर व्यवस्थाएं ठप हैं लेकिन कोई कार्रवाई सीएमएचओ ऑफिस से नहीं हो रही है । कुल मिलाकर स्थिति चिंताजनक है । करैरा तहसील के अमोल एवं दिनारा स्वास्थ्य केंद्रों पर कोई डॉक्टर पदस्थ नहीं है यहां के मरीज बहुत ही परेशान होकर वरिष्ठ प्रशासनिक अधिकारियों को कोस रहे हैं । मजबूर होकर अनपढ़ झोलाछाप डॉक्टरों के हाथों में अपनी जिंदगी से खेल रहे हैं।